Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1767

4. KUTATÓREAKTOROK TERVEZÉSÉNEK ÁLTALÁNOS KÖVETELMÉNYEI 4.001. Ez a fejezet a kutatóreaktorok tervezésének nukleáris biztonsággal kapcsolatos követelményeit tartalmazza. Az általános, nem nukleáris tervezési és a tervezéssel összefüggõ biztonsági követelmények kötelezõ érvényûek a kutatóreaktornál is. 4.1. BIZTONSÁGI FILOZÓFIA 4.1.1. Biztonsági célkitûzések 4.002. A kutatóreaktor építményeit, épületszerkezeteit biztonsági rendszereit és rendszerelemeit úgy kell megtervezni, hogy a létesítmény alkalmazásával kapcsolatban megfogalmazott általános nukleáris biztonsági célkitûzés, valamint az azt kiegészítõ sugárvédelmi és mûszaki biztonsági célkitûzések megvalósíthatók legyenek. 4.003. Általános nukleáris biztonsági célkitûzés, hogy az egyén és a társadalom, valamint a környezet védelme minden üzemállapotban biztosított legyen az ionizáló sugárzás veszélyével szemben. Ezt a kutatóreaktornál megvalósított hatékony védelemmel és annak megfelelõ színvonalú fenntartásával kell biztosítani. 4.004. Sugárvédelmi célkitûzés, hogy a sugárterhelés a kutatóreaktor minden üzemállapotában az elõírt korlátok alatti és az ésszerûen elérhetõ legkisebb legyen a létesítményen belül, vagy a radioaktív kibocsátásokból eredõen, továbbá biztosítani kell bármely baleset radiológiai következményeinek mérséklését. 4.005. Mûszaki biztonsági célkitûzés az, hogy a létesítményben a balesetek megelõzése érdekében és következményeik mérséklése céljából minden ésszerû és gyakorlatilag megvalósítható intézkedést meg kell tenni. Biztosítani kell azt, hogy a tervezési üzemzavarok radiológiai következményei az elõírt korlátoknál kisebbek legyenek. Végezetül biztosítani kell, hogy a súlyos radiológiai következményekkel járó balesetek bekövetkezésének valószínûsége renkívül kis mértékû legyen. 4.1.2. A mélységben tagolt védelem elve 4.006. A mélységben tagolt, többszintû védelem a biztonsági célkitûzések megvalósításának alapvetõ elve. Ezt az elvet alkalmazni kell minden biztonsággal összefüggõ tevékenységre – legyen az akár tervezéssel, üzemeltetéssel vagy szervezéssel kapcsolatos – úgy, hogy egy bekövetkezõ hiba ellensúlyozható vagy kijavítható, a súlyosabb veszélyhelyzet kialakulása megakadályozható legyen. 4.007. A védelem elsõ szintjének célja a normál üzemi állapottól való eltérés és a rendszer meghibásodások megakadályozása. 4.008. A második szint célja a normál üzemi állapottól eltérõ állapot észlelése és annak megakadályozása, hogy ez üzemzavari helyzetté váljon vagy baleseti helyzetet eredményezzen. 4.009. A harmadik védelmi szintre azt kell feltételezni, hogy bizonyos várható üzemi tranziensek vagy feltételezett kezdeti események eszkalációját a megelõzõ szint már nem tudja megfékezni, és súlyosabb esemény következhet be. Ilyenkor további rendszerekrõl, rendszerelemekrõl és azokat felhasználó, alkalmazó üzemviteli eljárásokról kell gondoskodni a kialakult tervezési üzemzavari állapotok következményeinek korlátozására. A harmadik védelmi szint további célja az üzemzavari állapotok megszüntetése utáni stabil és elfogadható feltételek elérésének és fenntartásának biztosítása. 4.010. A negyedik szint célja a tervezés alapjául választott üzemzavarokat meghaladó események, balesetek során a lakosság és az üzemeltetõ személyzet védelme, a következmények enyhítése az ilyen események bekövetkezésének gyakoriságát és lehetséges következményeit egyaránt figyelembe vevõ specifikus (lehetõleg passzív) kiegészítõ rendszerekkel, rendszerelemekkel, továbbá a létesítmény állapotának folyamatos figyelemmel kísérésével. Ezen a védelmi szinten a legfontosabb céllkitûzés a visszatartási funkció megóvása. 4.011. Az ötödik és egyben utolsó védelmi szint célja a súlyos baleset bekövetkezésekor a radiológiai következmények enyhítése a lakosság és a környezet megóvása érdekében. Ehhez megfelelõen felszerelt balesetelhárítási központra, valamint telephelyi és telephely kívüli balesetelhárítási tervekre van szükség. 4.2. ÁLTALÁNOS TERVEZÉSI KÖVETELMÉNYEK 4.2.1. A telephely kiválasztása 4.012. A kutatóreaktor telephelyének értékelésekor a fõ biztonsági célkitûzés a lakosság és a környezet megóvása a radioaktív anyagok normál üzemi és baleseti kibocsátásakor fellépõ radiológiai hatásaival szemben. A biztonsági elemzés megalapozásához olyan részletességû információt kell gyûjteni, hogy demonstrálni lehessen a kutatóreaktor javasolt helyen történõ biztonságos üzemeltetését. Kisteljesítményû reaktorokra (beleértve a kritikus rendszereket is), amelyek nagyon korlátotozott veszélyforrást jelentenek, a közepes- vagy nagyteljesítményû létesítményekhez képest kevésbé részlezezett információ gyûjtése is elegendõ. A telephely kiválasztás eredményét olyan részletességgel kell dokumentálni és bemutatni, hogy az lehetõvé tegye a független felülvizsgálatot az engedélyezõ Hatóság részérõl. 4.013. A kiválasztásra kerülõ telephely vizsgálata egymásra épülõen foglalja magába a következõ tevékenységeket:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes